
Parlamentul  României

Camera  Deputaţilor

Comisia pentru Sănătate şi Familei                   Nr. 28/ 227 / 23 septembrie 2010                                                                                              

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii, adoptat de către Senat , în calitate de primă Cameră sesizată, în condiţiile articolului 75 alineatul (2) teza a III-a din Constituţia României, republicată, Camera Deputaţilor fiind Cameră decizională.

La întocmirea raportului, Comisia a avut în vedere avizul Comisiei juridice de disciplină şi imunităţi nr.PLx 425 din 22 septembrie 2010, avizul  Consiliului Legislativ nr.147/24.02.2010, punctul de vedere al Guvernului nr.1304/DPSG/18.05.2010, precum şi punctul de vedere al Ministerului Sănătăţii nr.54616/15.09.2010.

În raport de obiectul şi conţinutul său, proiectul de Lege  face parte din categoria legilor organice.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru Sănătate şi Familie
                                                                                                             Nr. 28/ 227 / 23 septembrie 2010
R A P O R T
asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii (PL-x 425/2010)
1. Cu adresa nr.PL-x 425 din 1 septembrie 2010, Comisia pentru sănătate şi familie a fost sesizată cu dezbaterea, în fond, a proiectului de Lege pentru modificarea şi completarea Legii nr.95/2006 privind reforma în domeniul sănătăţii (PL-x 425/2010), adoptat de către Senat, în calitate de primă Cameră sesizată, în condiţiile articolului 75 alineatul (2) teza a III-a din Constituţia României, republicată, Camera Deputaţilor fiind Cameră decizională.
La întocmirea raportului, Comisia a avut în vedere avizul Comisiei juridice de disciplină şi imunităţi nr.PLx 425 din 22 septembrie 2010, avizul Consiliului Legislativ nr.147/24.02.2010, punctul de vedere al Guvernului nr.1304/DPSG/18.05.2010, precum şi punctul de vedere al Ministerului Sănătăţii nr.54616/15.09.2010.

2. În raport de obiectul şi conţinutul său, proiectul de Lege  face parte din categoria legilor organice.
Proiectul de lege menţionat, are ca obiect de reglementare modificarea şi completarea unor prevederi din cuprinsul articolului 237 din Legea nr.95/2006 privind reforma în domeniul sănătăţii, în scopul constituirii unei surse suplimentare de finanţare pentru sistemul medical.
3. Comisia pentru sănătate şi familie a dezbătut proiectul de Lege  în şedinţa din data de 22 septembrie 2010. La şedinţa comisiei au fost prezenţi 18 deputaţi din cei 18 membri ai comisiei. La lucrările comisiei a participat în calitate de invitat, dl.Cristian Anton Irimie, secretar de stat în cadrul Ministerului Sănătăţii Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de Lege pentru modificarea şi completarea Legii nr.95/2006 privind reforma în domeniul sănătăţii (PL-x 425/2010), cu următoarele amendamente:
AMENDAMENTE ADMISE:
	Nr.
crt.
	Text iniţial

	Text Senat
	Text propus de comisie
(autorul amendamentului)
	Motivarea amendamentelor propuse

	1.
	
	Lege pentru modificarea şi completarea Legii nr.95/2006 privind reforma în domeniul sănătăţii
	Lege pentru modificarea şi completarea art.237 din Legea nr.95/2006 privind reforma în domeniul sănătăţii

	Pentru respectarea normelor de tehnică legislativă.


	2.
	
	Articol unic: - Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează după cum urmează:
	Articol unic: - Articolul 237 din Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează după cum urmează:

	Pentru respectarea normelor de tehnică legislativă.

	Nr.
crt.
	Text iniţial

	Text Senat
	Text propus de comisie
(autorul amendamentului)
	Motivarea amendamentelor propuse

	3.
	___
	1. La articolul 237 alineatul (1), după litera u) se introduce o nouă literă, lit.v), cu următorul cuprins:
„v) asistenţa medicală acordată în cazuri de intoxicaţie etilică acută voluntară.”
	1.La alineatul (1), după litera u) se introduce o nouă literă, litera v), cu următorul cuprins:
„v) asistenţa medicală acordată în cazuri de intoxicaţie etilică acută.”

Autor: Comisia pentru sănătate şi familie şi Ministerul Sănătăţii
	Pentru respectarea normelor de tehnică legislativă.

Aceste prevederi trebuie să facă o referire globală la problematica intoxicaţiei etilice acute.

	4.
	„(2) Serviciile prevăzute la alin.(1) lit.b), c), f), i), n) şi v) şi contribuţia personală prevăzută la alin.(1) lit.1) se stabilesc prin contractul-cadru.”
	2. La articolul 237, alineatul (2) va avea următorul cuprins:
„(2) Serviciile prevăzute la alin.(1) lit.b), c), f), i), n) şi v) şi contribuţia personală prevăzută la alin.(1) lit.1) se stabilesc prin contractul-cadru.”
	2. Alineatul (2) se modifică şi va avea următorul cuprins:
Nemodificat.

	Pentru respectarea normelor de tehnică legislativă.


În cursul dezbaterilor nu au fost înregistrate amendamente respinse.

PREŞEDINTE,

 RODICA NASSAR
Întocmit 

Consilier parlamentar Livia Spînu

Consultant parlamentar Cristina Bologan

